
H O T Ă R Â R E A Nr.132
 Din 30 septembrie 2021
Privind rectificarea bugetului local de venituri și cheltuieli pe anul 2021, a Bugetului instituţiilor publice finanţate integral sau partial din venituri propii pe anul 2021, a Programului anual al achizițiilor publice pe anul 2021 şi a Programului anual de investiții publice pe grupe de investiții și surse de finanțare.
Având în vedere:
- Adresa Finanțelor Publice nr. 3779 din 20.09.2021 privind modificarea cotelor și a sumelor defalcate din TVA pentru echilibrarea bugetelor locale conform cu Ordonanța de urgență a Guvernului nr. 97/2021 cu privire la rectificarea bugetului de stat pe anul 2021. 

- Încasarea de la Direcția de Sănătate Publică a sumelor reprezentând plata personalului si a cheltuielilor materiale din centrele de vaccinare pentru lunile iunie, iulie și august ale anului curent. 

- Adresa nr.997/27.09.2021 a Centrului de Sănătate Multifuncțional Bratca înregistrată la primăria Comunei Bratca sub nr.3910/28.09.2021 prin care se solicită rectificarea bugetului propriu de venituri și cheltuieli pe anul 2021 și a Planului anual al achizițiilor publice pe anul 2021.

- Adresa nr.2348/28.09.2021 a Liceului Teoretic nr.1 Bratca, înregistrată la primăria Comunei Bratca sub nr.3917/28.09.2021 prin care se solicită rectificarea bugetului propriu de venituri și cheltuieli pe anul 2021.
- Programul anual al achizițiilor publice pe anul 2021 pentru Comuna Bratca, rectificat, înregistrat sub nr.1705/29.09.2021.

- Programul anual de investiții publice pe grupe de investiții și surse de finanțare pe anul 2021 pentru Comuna Bratca, rectificat, înregistrat sub nr.3933/29.09.2021.

- Referatul de aprobare inițiat de Primarul Comunei Bratca, înregistrat sub nr.3931/29.09.2021 privind rectificarea bugetului local de venituri și cheltuieli pe anul 2021, a Bugetului instituţiilor publice finanţate integral sau partial din venituri propii p anul 2021, a Programului anual al achizițiilor publice pe anul 2021 şi a Programului anual de investiții publice pe grupe de investiții și surse de finanțare.
- Raportul înregistrat sub nr.3932/29.09.2021 al Biroului financiar-contabil și administrativ privind rectificarea bugetului local de venituri și cheltuieli pe anul 2021, a Bugetului instituţiilor publice finanţate integral sau partial din venituri propii pe anul 2021, a Programului anual al achizițiilor publice pe anul 2021 şi a Programului anual de investiții publice pe grupe de investiții și surse de finanțare.

- avizele comisiilor de specialitate din cadrul Consiliului local al comunei Bratca.
În temeiul prevederilor:
- art.19 şi art.49, alin.5 din Legea nr.273/2006 privind finanţele publice locale, cu modificările şi completările ulterioare.

- Legii nr.15/2021 a bugetului de stat pe anul 2021.
- art.129 alin.2) lit.b), alin.4) lit.a) din O.U.G nr.57/2019 privind Codul administrativ, cu modificările şi completările ulterioare.

În baza prevederilor art.139 alin.1), alin.3) lit.a) și art.196 alin.1) lit.a) din O.U.G nr.57/2019 privind Codul administrativ, cu modificările şi completările ulterioare.
Cu 12 voturi pentru, 0 abțineri și 0 voturi împotrivă.
CONSILIUL LOCAL AL COMUNEI BRATCA  H O T Ă R Ă Ş T E :
 
 Art.1 - Se aprobă rectificarea bugetului local pe anul 2021 prin majorare cu suma de 438,30 mii lei, atât la venituri cât şi la cheltuieli, conform anexei nr.1, parte integrantă din prezenta hotărâre.  
Art.2 – Se  aprobă rectificarea bugetului institutiilor publice finantate integral sau partial din venituri proprii pe anul 2021, prin majorare cu suma de 163,70 mii lei atât la venituri cât şi la cheltuieli precum şi prin virări de credite bugetare în cadrul aceluiasi capitol al clasificaţiei bugetare, conform anexei nr.2, parte integrantă din prezenta hotărâre. 
Art.3 - Se aprobă rectificarea Programului anual al achizițiilor publice pe anul 2021 pentru Comuna Bratca, redat în anexa nr.3, parte integrată din prezenta hotărâre.
Art.4 - Se aprobă rectificarea Programului anual al achizițiilor publice pe anul 2021 pentru Centrul de Sănătate Multifuncțional Bratca, redat în anexa nr.4, parte integrată din prezenta hotărâre.
Art.5 - Se aprobă rectificarea Programului anual de investiții publice pe grupe de investiții și surse de finanțare pe anul 2021 pentru Comuna Bratca, redat în anexa nr.5, parte integrată din prezenta hotărâre.
Art.6 - Cu ducerea la îndeplinire a prezentei hotărâri se încredinţează dl.Ionuţ Sturz, primarul comunei Bratca şi d-nul Novac Marius - Lucian, consilier în cadrul Biroului financiar contabil și administrativ la Primăria comunei Bratca.

             Art.7 - Prezenta se comunică cu Instituţia Prefectului Judeţului Bihor, A.J.F.P Bihor, primarul comunei Bratca, Biroul financiar-contabil și administrativ, dosarul de şedinţă.

               PREŞEDINTE DE ŞEDINŢĂ        


                   DANIELA - CORINA BOT
                                 CONTRASEMNEAZĂ

                                                                                                               SECRETAR GENERAL

                                                                                                           FLORINA - MIHAELA BILA
